Taharim Ariffin

Cikgu Taharim Ariffin ialah seorang ahli politik Malaysia dari Parti Islam Se-Malaysia. Beliau menjadi Ahli Dewan Undangan Negeri (ADUN) Utan Aji mewakili PAS selepas menang dalam pilihan raya negeri Perlis 1964. Taharim menjadi wakil pertama PAS di Dewan Undangan Negeri Perlis Pada pilihan raya negeri Perlis 1969, beliau sekali lagi bertanding di DUN Utan Aji, namun tewas.

Taharim memegang jawatan Pesuruhjaya PAS Perlis dari 1966 sehingga kematiannya pada 1970. 

Kematian
Taharim, terbunuh akibat ditembak perompak dalam usahanya menggagalkan kejadian rompakan di rumah jirannya pada 4.45 pagi, 8 Mac 1970. Beliau dikebumikan di Tanah Perkuburan Utan Aji, dan majlis pengebumiannya dihadiri lebih 2000 orang termasuk Menteri Besar Perlis, Sheikh Ahmad Mohd Hashim dan tokoh-tokoh PAS. Jawatan Pesuruhjaya PAS Perlis dipangku oleh Mahmud Mohd Noor setelah kematian Taharim.https://eresources.nlb.gov.sg/newspapers/digitised/article/beritaharian19700910-1.2.81

Perompak yang berasal dari selatan Thai, Din Choi anak Pom, antara perompak yang diberkas polis setelah kejadian itu,https://eresources.nlb.gov.sg/newspapers/digitised/article/beritaharian19700311-1.2.62https://eresources.nlb.gov.sg/newspapers/digitised/article/beritaharian19700315-1.2.101 telah didakwa di Mahkamah Sesyen Perlis pada 25 Mac 1970 atas tuduhan membunuh Taharim.

 Rujukan 

Kategori:Anggota Parti Islam Se-Malaysia
Kategori:Ahli Dewan Undangan Negeri Perlis ke-2
Kategori:Ahli politik Malaysia yang dibunuh
Kategori:Orang yang dibunuh di Malaysia
Kategori:Kematian 1970
Kategori:Ahli politik Malaysia berketurunan Melayu